Nigeri muusika
Nigeri muusika on arenenud seguks mitmesuguste rahvarühmade muusikatraditsioonidest, nende hulgas on hausad, tuareegid, fulbed jt. Segunema hakkasid need 1960. aastatel, enne seda arenes eri piirkondade muusika eraldiseisvalt. Rahvusvaheliselt on Nigeri muusika pälvinud vähe tähelepanu, aga sellest hoolimata on alates 1980. aastatest esile tõusnud nii traditsiooniline muusika kui ka uued stiilid.